# Cryolophosaurus

### Z Wikipédie

Cryolophosaurus
Živočíchy

Doména | Eukaryoty
Ríša (regnum) | Živočíchy Animalia
Vývojový stupeň | Epitelovce Eumetazoa
Skupina | Dvojstranovce Bilateralia
Vývojová vetva | Druhoústovce Dueterostomia
Kmeň (phylum) | Chordáty Chordata
Podkmeň (subphylum) | Stavovce Vertebrata

Nadtrieda (superclassis) | Čeľustnatce Gnathostomata
Stupeň | Štvornožce Tetrapoda
Trieda (classis) | Plazy Reptilia
Podtrieda (subclassis) | Diapsida
Infratrieda (infraclassis) | Archosauria
Divisio | Avemetararsalia
Subdivisio | Ornithodira
Nadrad (superordo) | Dinosaury Dinosauria
Rad (ordo) | Saurischia
Podrad (subordo) | Theropoda
- | Tetanurae?
Rod (genus) | Cryolophosaurus

Vedecký názov
Cryolophosaurus ellioti Hammer a Hickerson, 1994
Synonymá: "Elvisaurus"
Vedecká klasifikácia prevažne podľa tohto článku

Cryolophosaurus bol veľký dravý dinosaurus dosahujúci dĺžku okolo 6 až 8 metrov. Známy je z nekompletnej kostry a ďalších ešte neopísaných pozostatkov. Žil pred 190 až 185 miliónmi rokov na území dnešnej Antarktídy.

## [úprava] Opis

Išlo o pomerne pevne stavaného dravca vybaveného dlhými zadnými končatinami, krátkymi, no silnými prednými končatinami s troma prstami opatrenými silnými pazúrmi a veľkou, vysokou lebkou s rozľahlými odľahčovacími otvormi. Kostený hrebeň, tiahnúci sa od očníc smerom k nozdrám, typický pre neskoršie karnosaury, nebol vyvinutý. Namiesto neho disponoval unikátnym kosteným hrebeňom, ktorý ho odlišoval od ostatných dravých dinosaurov už na prvý pohľad. Vyrastal z priestoru medzi očami a týčil sa smerom do hora. Kvôli podobnosti tohto hrebeňa s účesom typickým pre Evlisa Presleyho bol tento dinosaurus neformálne známy ako „Elvisaurus“.

## [úprava] Spôsob života

Cryolophosaurus obýval pobrežné lesy Antarktídy spolu s veľkými prosauropodmi podobnými plateosaurovi, inými teropodmi a pterosaurami. Začiatkom jury prevládala síce teplejšia klíma než dnes a aj samotná Antarktída bola o niečo bližšie k rovníku, teploty však vysoké. Podľa nových štúdií dolná hranica teploty v pobrežných oblastiach zasahovala pod bod mrazu, pričom ešte väčšie zimy panovali vo vnútrozemí. Dinosaury tak boli schopné existovať aj v nízkych teplotách zahrňujúcich dokonca aj prítomnosť snehu.

Cryolophosaurus lovil pravdepodobne pestrú škálu živočíchov, možno zahrňujúcu aj veľké prosauropody.

Kostený hrebeň bol pomerne krehký, nevhodný pre účel zbrane a používanie v súbojoch. Slúžil pravdepodobne na lákanie pozornosti samíc, pričom mohol byť pestro sfarbený.

## [úprava] Systematika

Klasifikácia rodu Cryolophosaurus je obtiažna. Vyznačoval sa totiž zmesou vyspelých a archaických znakov. Pôvodne bol radený do skupiny Ceratosauria, neskôr ho začala väčšina odborníkov považovať za jedného z najstarších zástupcov skupiny Tetanurae. Tento názor dnes zastáva väčšina odborníkov. Objavil sa však tiež názor, podľa ktorého predstavoval kryolofosaurus primitívneho teropoda zo skupiny Coelophysoidea, blízkeho rodu Dilophosaurus.

Zdroj: "http://sk.wikipedia.org../../../c/r/y/Cryolophosaurus.html"

Kategória: Theropoda

##### Views

- Článok
- Diskusia
- Aktuálna verzia

##### Hľadaj

##### Iné jazyky

- Deutsch
- English
- Español
- Suomi
- Français
- Italiano
- Lietuvių
- Polski
- Português
- Simple English
- Svenska